Aveta-Visione - Wikipedia

# Aveta-Visione

### Da Wikipedia.

Na' televisione ca' tène l'Aveta-Visione (o sinò Haveta-definizzione - HD - )

L'Aveta-Visione, o sinò Hàveta-Definizziône (HD, o sinò HDTV), è nu standard 'e trasmissione dint'â televisione, ca tène l'immaggine cchiù llarga (infatti, 'o schermo tène 'o furmato-de-ll'aspetto-de-ll'immagine sirece-nove - 16:9), e na risoluzzione 'e ll'immaggine cchiù assaje d''a televisione c''a definizzione nurmale.

## [càgna] Chegljé chest'Aveta-visione

### [càgna] 'O standard nurmale

Rint'a televisione 'a definizzione se mesurava nu' poco de tiempo fa cu' 'e llinee (mo' se chiammeno Pixell). Pe' ll'Italia e tutta l'Europa mise 'nzième, se trasmette c'o sistema ca' se chiamma PAL ca' va a 576 (cincuciento-sittanta seje) pixell aveto, cu na' scanzione de ll'immaggine a 50 Hertz (50 campa de-llimmaggine o' sicondo; ogne ddoje campe fanne nu' fotogramma, o na 'fotografia, e tutt'e dduje li campe so azzeccate - o comme se dice technicamente parlanno, "interlacciate" - 'nzième). Jenno America e o' Giappone o' standard se chiamma NTSC e va a 480 (quattuciento-uttanta) pixell a 60 Hertz de scanzione.

### [càgna] Comm'è l'Aveta-Visione

L'Aveta-Visione accoppia a tutt'e dduje li standard e ttène pure nu' grado de qualità assaje cchiù mmegljo r'e duje. Se fa a' distinzione rint'a dduje sistème: 720p: è o' primmo ca mo' ne parlammo, fatica a 720 (setteciento-vinte) pixell. E' vvote se usa pe' fa e' video a DIVX (e' vvote se ponno veré pure 'ncopp'a ll'Internett) e quase sempe o' video a 720 vène progressivo (cioè ca nun tène 2 camp de ll'immaggine azzeccate, ma nu' fotogramma apprriesso a nat). 1080i/p: Chesta e' a' risoluzzione vera e proprja de l'Aveta-Visione, tène 1080 pixell e gira sì cu' a scanzione progressiva ca pure interlacciata. Chesta resoluzzione se chiamma pure "Full-HD" (Aveta-Visione-Chièna)

A' scanzione de ll'immaggine nun è uguale, ma cagna a ro' stamme de casa (America, Italia, l'Africa o sinò ' Giappone), o sinò r'e scelta ca' vulimme fa (si simme assaje esperte pe' ffà e' filmate). P'a scanzione progressiva ce stanno chiste sistèmi: 24p (p'o cinema) 25p (pe c'avvicinà o' standard europeo) 30p (pe c'avvicinà a lu standard americano) 50/60p (chesti ddoje e' vote se use c'a resoluzzione 720)

Invece, p'a scanzione azzeccata (interlacciata) ce stanne e' dduje standard ca' tenimme p'o PAL e p'o NTSC (cioè chille a 50 e 60 Hertz).

## [càgna] Comme nascette l'Aveta-Visione

O' nomme "Aveta-Visione" ce l'hanno miso li Giappunesi a ll'inizio r'e l'anne '70 r'o seculo passato. E pprimme sperimentazzione l'hanne fatto ll'italiani r'a televisione nosta, a' RAI dieci anne doppo. Rint'a chestu decennio pure ll'Europa se miso a sperimentà coccosa pe migljurà a technologgia de l'Aveta-Visione. O' campiunato mundiale de pallone Italia'90 ha tenuto a' possibilità de fà e' riprese cu l'Aveta-Visione. Pe' nu' poco de tiempo l'Aveta-Visione ha tenuto nu' tiempo de reposo. Po' è asciuta o' 1998 in a ll'America. R'o 2004 è ppartuta pe' ll'Europa chesta esperienza, jenno appriesso a o' Giappone, a' Korea, A' Cina e o' Brasile. Mo' ce stanno nu' cuofene de canale ca' trasmetteno cu' ll'Aveta-Visione.

## [càgna] Comme s'ha dda ausà chest'Aveta-Visione

E' tiempe e mo' l'Aveta-Visione se po' usà cu' na Televisione ca' almeno adda tené a' technologgia HD-READY (ca' è ppronto pe' ll'Aveta-visione). Po' s'adda accattà o' decodèrr p'acchiappà l'aveta-visione 'ncopp'o SKY. O sinò s'accatto o lettore Blu-Ray HD-DVD. Se coccheruno se vo' fà na' ripresa ce stanno e' ttelecammere HDV ca' registano'ncopp'acascetta miniDV (chella r'e ttelecammere diggitali). Se penza ca' o futuro adda essere ancora achino de surprese pe' l'Aveta-Visione. Mo' nun sapimmo ancora tanta cose, ma ggià cu' chillu ppoco ca se sape, ce stanno ancora ati ccose megljo r'a technologgia presente 'ncopp'o marcato.nap:Aveta-Visione

Estratto da "http://nap.wikipedia.org../../../a/v/e/Aveta-Visione_b22a.html"

Categoria: Televisione

##### Views

- Articulo
- Chiàcchiera
- Verzione 'e mmo

##### Truova

##### Ate léngue

- Afrikaans
- Català
- Deutsch
- English
- Español
- Suomi
- Français
- Italiano
- 日本語
- 한국어
- Latina
- Lietuvių
- Nederlands
- ‪Norsk (bokmål)‬
- Polski
- Svenska
- ไทย
- 中文